Rating “The Penthouse 3” Meningkat, “Voice 4” Kekal Popular Dikalangan Penonton Muda
Rating drama SBS The Penthouse 3 kembali meningkat. Pada 9 Julai, musim ketiga drama hit itu menikmati sedikit peningkatan penonton untuk episod keenamnya. Menurut Nielsen Korea (via Soompi), episod terbaru The Penthouse 3 memperolehi penilaian purata sebanyak 16.7 peratus, menandakan kenaikan sederhana berbanding minggu sebelumnya. Selain itu, The Penthouse 3 turut menjadi program paling banyak ditonton di mana-mana saluran pada hari Jumaat, dan juga minisiri yang paling banyak ditonton sepanjang minggu. Sementara itu, drama tvN Voice kekal stabil dengan penilaian purata sebanyak 3.7 peratus untuk episod terbarunya. Drama ini juga terus mendapat tempat pertama dalam slot waktunya di semua saluran kabel di antara demografi utama penonton berusia 20 hingga 49 tahun, dengan mendapat purata skor sebanyak 2.3 peratus dan kemuncaknya sebanyak 2.6 peratus. Akhir sekali, drama KBS 2TV Imitation mengekalkan penilaian purata 1.0 peratus daripada episod sebelumnya.